الملح ما غزر وياك*تحياتي (الفرطوسي) بقلمي 2013
اكرهنة الملح ما غزر وياك*تحياتي (الفرطوسي) بقلمي
عساكر فركتك لجمتني بليل
على جروحي ملح شمسوي خليت
يتارك فركتك وحدهة وياي
صوتك من يمرلي يهلهل البيت
عشت وياك عمري بمرحله شاب
لاكن من عفتني بلحضه شبيت
مبارك يلجرح لجماتك هواي
على دربك خناجر كومه مشيت
نادر من اشوف الفرح وياي
لأن باب الفرح مايوم دكيت
ربيتك حلم بطراف العيون
شلتك من طحت ليش انته رديت
كتلك حبي انته وتبقه وياي
ما ادري السبب من حبي مليت
سيفك من يمرلي ايكلي مشتاك
والطعنك يخايب والله حنيت
الجذب عندك حلال تنزل ايات
ما ادري الجذب وياك ربيت
يمر طيفك حمامه بعش العيون
قافل عيني كلي شلون طبيت
دخلت الملح وي حبك وياي
ما غزر ملح بس اني خليت
لاكن من دريت بجرحي مفتوح
بدلته الملح خليت جكليت